Reaumuria

Reaumuria alternifolia
 Reaumuria floyeri
 Reaumuria fruticosa
 Reaumuria hirtella
 Reaumuria kaschgarica
 Reaumuria negevensis
 Reaumuria persica
 Reaumuria soongarica
 Reaumuria stocksii
 Reaumuria trigyna
 Reaumuria turkestanica
 Reamuria vermiculata

Reaumuria er ei planteslekt i tamariskfamilien i nellikordenen.

Artene er halvbusker eller busker, blir opptil 80 cm høye og har mange kvister som vokser i sikksakk-mønster. Bladene er nåle- eller linjeformede, ofte kjøttaktige og har kjertler som skiller ut salt. Blomstene er tvekjønnede, femtallige og sitter enkeltvis eller i åpne klaser. De har 5 begerblad, 5 kronblad og 3–5 grifler. Antall pollenbærere varierer fra 5 til mange; de er ikke sammenvokste. Frukten er en kapsel som åpner seg langs 3–5 sprekker. Den inneholder brunhårete frø.

Disse plantene vokser i ørken og på andre tørre steder. Slekta omfatter mellom 12 og 21 arter i ulike oversikter. Artsmangfoldet er størst i Sentral-Asia, men utbredelsen strekker seg til Vest-Asia, Sør-Europa og Nord-Afrika.

Reaumuria soongarica skiller seg ved at blomstene sitter enkeltvis. Den blir ofte plassert i ei egen slekt, Hololachna, men molekylærgenetiske studier viser at denne arten hører til midt i Reaumuria.

Litteratur

Eksterne lenker 
 

Nellikordenen
Planter formelt beskrevet i 1759
Planter formelt beskrevet av Carl von Linné